कुल सीटें- 2
मेघालय (Meghalaya Lok Sabha Election Results 2019) भारत का एक पूर्वोतर राज्य है. मेघालय (Meghalaya) 22430 वर्ग किलोमीटर में फैला हुआ है. राज्य का दक्षिणी छोर मयमनसिंह और सिलहट बंग्लादेशी विभागों से लगता है. पश्चिमी छोर रंगपुर बांग्लादेशी भाग और उत्तर एंव पूर्वी ओर भारतीय राज्य असम से घिरा हुआ है. राज्य की राजधानी शिलांग (Shillong) है. मेघालय पहले असम (Assam) राज्य का ही भाग था. 1972 में असम के खासी, गारो और जैन्तिय पर्वतीय जिलों को काटकर नया राज्य मेघालय (Meghalaya ) बनाया गया था. मेघालय की आधिकारिक भाषा (Meghalaya ‘s official Language ) अंग्रेजी है. इसके अलावा मुख्य रूप से बोली जाने वाली भाषाओं में खासी, गारो, प्नार, बियाट, हजोंग और बांग्ला आती हैं. इन भाषाओं के अलावा मेघालय में हिंदी भी बोली जाती है. हिंदी भाषी लोग मुख्यत: शिलांग में रहते हैं.
मेघालय में लोकसभा की 2 सीटें हैं, जिनके नाम शिलॉन्ग (Shillong) और तुरा (Tura) हैं. ये दोनों सीटें अनुसूचित जन जाति (Scheduled Tribes) के लिए आरक्षित है. मेघालय में दो पार्टियां कांग्रेस और पीए संगमा (P.A.Sangma) की नैशनल पीपल्स पार्टी (NPP) प्रमुख रही हैं. बीजेपी ने 2019 के लोकसभा चुनावों से पहले ही एनपीपी के साथ गठबंधन कर लिया है. शिलांग लोकसभा सीट पर मौजूदा सांसद कांग्रेस के विंसेंट एच पाला हैं. जबकि तुरा सीट से साल 2014 के चुनावों में पीए संगमा ने जीत दर्ज की थी. 2016 में पीए संगमा का निधन हो गया, जिसके बाद इस सीट पर उपचुनाव कराए गए थे. तुरा सीट के उपचुनावों में पीए संगमा के बेटे कोनराड संगमा ने जीत दर्ज की थी. 2018 में कोनराड भी राज्य के मुख्यमंत्री बन गए और तब से यह सीट खाली है.
साल 2011 की जनगणना के अनुसार मेघालय की कुल आबादी 2,966,889 है. जहां पुरुषों की संख्या 1,491,832 और महिलाओं की संख्या 1,475,057 है. वहीं लिंगानुपात की बात करें तो यहां 989 है. यानी की 1000 पुरुषों पर 989 महिलाएं. बात अगर मेघायल के मतदाताओं की करें तो यहां मतदाताओं की संख्या 1892716 है. जिनमें पुरुष 9,36,578 और 9,56,136 महिला वोटर्स शामिल हैं. इसके अलावा राज्य में थर्ड जेंडर वोटर्स की संख्या 2 है.
मेघालय के अधिकांश भाग में जनजातीय लोग रहते हैं. इनमें खासी समुदाय सबसे बड़ा समूह 34 फीसदी है. इसके बाद गारो 30 फीसदी और जयन्तिया 18.5 प्रतिशत आते हैं. मेघालय राज्य ईसाई बाहुल्य इलाका माना जाता है. राजनीतिक अस्थिरता और अवैध आप्रवासन यहां के मुख्य मुद्दे हैं. मेघालय में दर्जनों राजनीतिक और नागरिक समूह बांग्लादेशी घुसपैठ पर लगाम लगाने की मांग करती रही हैं. वहीं दूसरी तरफ राजनीतिक अस्थिरता को लेकर भी राज्य की जनता परेशान है. राज्य की स्थापना के बाद से यहां करीब दो दर्जन सरकारें बन चुकी है जिनका औसत कार्यकाल 18 महीने से भी कम है.
मेघालय (Meghalaya) के कुल मतदाता
पुरुष मतदाता (Male Voters) : 936578
महिला मतदाता (Female Voters): 956136
थर्ड जेंडर वोटर (Third Gender Voters): 2
कुल मतदाता (Total Voters) : 1892716
कुल सीटें- 2
Advertisement
awa_Deva awa_Deva awa_Deva hin_Deva awa_Deva bho_Deva npi_Deva npi_Deva eng_Latn bho_Deva awa_Deva eng_Latn